cyanic-selkie/wikianc huggingface dataset:
Amir Hamzah
Pulang ke Langkat
Walaupun Amir tidak banyak berhubung dengan rakan-rakannya di Jawa, puisi-puisi beliau – yang kebanyakannya ditulis di Jawa – masih diterbitkan dalam Poedjangga Baroe. Himpunan puisi pertamanya, Nyanyi Sunyi, diterbitkan dalam edisi November 1937 majalah tersebut. Hampir dua tahun kemudian, pada bulan Jun 1939, majalah itu menerbitkan sebuah himpunan puisi yang diterjemahkan Amir, berjudul Setanggi Timur. Pada bulan Jun 1941, himpunan terakhirnya, Buah Rindu diterbitkan. Kesemuanya kemudian diterbitkan semula sebagai buku. Satu buku terakhir, Sastera Melayu Lama dan Raja-Rajanya, diterbitkan di Medan dalam tahun 1942 — buku ini berlandaskan sebuah ucapan radio yang dibuat Amir.
Tanjung Datu
Keputusan Pilihanraya Sarawak 2001
N1 TANJUNG DATU Jumlah Pengundi: 10,488 Peningkatan jumlah pengundi: -5.7% Melayu/Melanau: 33.8%, Cina: 18.9%, Iban: 15.3%, Bidayuh: 32.0%, Lain-lain: 0% 1. Ranum Mina (BN-SUPP) [5605] 2. Awang Ismadi Awang Ahmad (Keadilan) [268] 3. Chin Yoo Ngim (Bebas) [552] 4. Sulaiman bin Aban (Bebas) [508] 5. Teo Chung Chai (DAP) [394] Jumlah undi: 7434 Majoriti: 5053 Undi rosak: 107 Penyandang: Datuk Ramsay Noel Jitam (BN-SUPP) (Majoriti: 3,417)
Amir Hamzah
Pulang ke Langkat
Selepas serangan Jerman terhadap Belanda dalam tahun 1940, pemerintah kolonial Hindia Belanda membuat persiapan untuk menghadapi kemungkinan serangan oleh Jepun. Di Langkat, sebuah pasukan Askar Wataniah atau Stadswacht ditubuhkan bagi mempertahankan Tanjung Pura. Amir dan sepupunya Tengku Harun menjadi ketua — orang bangsawan, yang dipercayai masayarakat am, dipilih bagi memudahkan perekrutan orang awam. Apabila serangan Jepun menjadi kenyataan pada awal tahun 1942, Amir antara anggota tentera yang dihantar ke Medan untuk mempertahankan kota tersebut. Beliau dan tentera sekutu Belanda ditawan Jepun dengan cepat. Amir ditawan sebagai tawanan perang sehingga tahun 1943, apabila pengaruh Sultan berjaya membebaskan beliau daripada tahanan Jepun. Sepanjang tempoh penaklukan oleh Jepun yang berlarutan sehingga tahun 1945, Amir bekerja sebagai seorang pengulas radio dan penapis di Medan. Sebagai seorang pangeran, beliau ditugaskan bagi mengumpul beras untuk kegunaan tentera penakluk Jepun.
Tanjung Datu
Pilihanraya Sarawak 2006
Oleh sebab itu beliau telah berpindAh ke kawasn beliau telah berpindah ke N.1 OPAR-:-
Amir Hamzah
Pascakemerdekaan dan kematian
Selepas kemerdekaan Indonesia pada 17 Ogos 1945, keseluruhan Sumatera diisytihar sebagai sebahagian republik baharu itu secara de facto. Pemerintah pusat menetapkan Teuku Muhammad Hasan sebagai gabenor pulau Sumatera, dan pada 29 Oktober 1945 Teuku Muhammad Hasan memilih Amir sebagai wakil pemerintahn di Langkat (kemudian disamakan dengan jawatan bupati; di Tanah Melayu, "temenggong"), dengan pejabat di Binjai; Amir tidak ada masalah untuk menyetujui pelantikan itu, dan seterusnya menangani pelbagai tugasan yang diberikan pemerintah pusat, termasuk merasmikan bahagian tempatan pertama Tentara Keamanan Rakjat (pelopor tentera darat Indonesia), merasmikan mesyuarat cabang-cabang tempatan parti-parti politik kebangsaan, dan menggalakkan pendidikan —khususnya celik huruf abjad Rumi.
Revolusi Nasional Indonesia yang masih berterusan dengan beberapa pertempuran di Jawa bermakna republik yang baru ditubuh itu tidak stabil. Pada awal tahun 1946, khabar angin yang Amir dilihat menjamu selera dengan wakil-wakil kerajaan Belanda yang baru pulang merebak; para bangsawan kawasan menyedari akan pergolakan yang semakin meningkat dalam kalangan penduduk awam. Pada 7 Mac 1946, semasa revolusi sosial yang diketuai puak-puak Partai Komunis Indonesia, sebuah kumpulan yang keras menentang feudalisme dan bangsawan, kuasa Amir dilucutkan daripadanya dan beliau ditahan; Kamiliah dan Tahura terlepas. Bersama-sama dengan para bangsawan Langkat yang lain, Amir dihantar ke sebuah ladang yang dipegang Komunis di Kuala Begumit, lebih kurang 10 km di luar bandar Binjai. Pengakuan yang dinyatakan kemudian menggambarkan yang mereka dibicara oleh penawan mereka, dipaksa menggali lubang, dan diseksa.
Penulisan terakhir Amir, sebuah cebisan daripada puisi tahun 1941, Buah Rindu, dijumpai di dalam bilik kurungannya kemudian:
"Wahai maut, datanglah engkau Lepaskan aku dari nestapa Padamu lagi tempatku berpaut Disaat ini gelap gulita."
Pada pagi 20 Mac 1946, Amir dibunuh bersama-sama 26 orang lain dan dikebumikan di dalam kubur sama yang digali oleh orang-orang tahanan itu sendiri. sebilangan adik-beradiknya juga terbunuh semasa revolusi berjalan. Selepas revolusi dipatahkan angkatan nasionalis, ketua-ketua revolusi disoal oleh sebuah pasukan yang diketuai Adnan Kapau Gani: beliau dilaporkan bertanya berkali-kali, "Mana Amir Hamzah?" semasa sesi soal-siasat. Dalam tahun 1948 kubur di Kuala Begumit digali semula dan mayat dikenal pasti oleh ahli keluarga; tulang-tulang Amir dikenal pasti dengan ketiadaan gigi palsu. Pada bulan November 1949 jenazah beliau disemadikan semula di Masjid Azizi di Tanjung Pura, Langkat.
Pengaruh
Amir dibesarkan di dalam istana dan bertutur dalam bahasa Melayu sehingga "... mendjadi darah daging baginja." Daripada usia kecil lagi beliau terdedah kepada sastera lisan serta pantun dan syair bertulis; beliau mendengar dan membuat sajaknya sendiri. Seperti bapanya, Amir suka akan teks tradisional seperti Hikayat Hang Tuah, Syair Siti Zubaidah, dan Hikayat Panca Tanderan. Beliau akan mendengar pembacaan teks-teks ini semasa upacara-upacara awam, dan pada zaman dewasanya, beliau memiliki himpunan besar teks-teks tersebut mahupun himpunan ini musnah semasa revolusi komunis.
Sepanjang pendidikan formalnya, Amir membaca karya-karya sastera Arab, Parsi dan Hindu. Beliau juga dipengaruhi karya negara-negara Timur lain: puisi-puisi yang diterjemahkan beliau dalam Setanggi Timur, misalnya, memuatkan karya-karya oleh Omar Khayyám (Parsi), Du Fu (China), Fukuda Chiyo-ni (Jepun), dan Rabindranath Tagore (India). Karya-karya ini tidak dibaca dalam bahasa asal, akan tetapi dalam terjemahan bahasa Belanda. Pengkritik sastera, Muhammad Balfas, menulis bahawa berlainan dengan orang sezamannya, Amir tidak banyak dipengaruhi soneta mahupun pemuisi neoromantis Belanda, Tachtigers (Pergerakan (Lapan Belas) Lapan Puluh); Johns juga sependapat dengan Muhammad Balfas dalam hal ini. Walau bagaimanapun, sarjana kesusasteraan Australia, Keith Foulcher, berpendapat sebaliknya dan memerhatikan bahawa Amir memetik Lenteavond, tulisan Willem Kloos, dalam rencananya berkaitan dengan pantun; pada hemat Foulcher ini menunjukkan yang Amir berkemungkinan besar dipengaruhi Tachtigers.
thumb|Ilik Sundari, gambar diambil oleh Amir Hamzah; Ilik dikatakan ilham Amir.
Akershus
right|213px|Letak Akershus di Norwegia Akershus merupakan sebuah county di Norway yang memiliki keluasan wilayah 4,918 km² dan penduduk 501,125 orang pada tahun (2006). Ibu kotanya ialah Oslo.
Amir Hamzah
Pengaruh
Ramai penulis mengulas tentang pengaruh doktrin Islam terhadap Amir. Penulis dokumen sastera Indonesia, HB Jassin dan pemuisi Arief Bagus Prasetyo antara lain, berpendapat bahawa Amir seorang Muslim jati dan hakikat ini dapat dilihat dalam karya-karya beliau. Arief Prasetyo menghujah bahawa ini ketara dalam cara Amir menggambarkan Tuhan; beliau tidak menyamakan dirinya sebagai setara dengan Tuhan, sebuah tema yang terjumpa dalam karya-karya pemuisi Sufi seperti Hamzah Fansuri, tetapi menggambarkan Tuhan sebagai Raja kepada Amir, dan Amir sebagai hambaNya. Johns pula menulis bahawa mahupun Amir bukan seorang ahli sufi, Amir juga bukan hanya penulis yang amat patuh dan beliau mengetengahkan sejenis "Humanisme Islam". Pengkaji lain, seperti sarjana sastera Indonesia berbangsa Belanda A Teeuw dan sarjana sastera berbangsa Indonesia Abdul Hadi WM, berpendapat bahawa Amir dipengaruhi Sufisme. Aprinus Salam daripada Universitas Gadjah Mada, yang juga sehaluan, mengetengahkan saat Amir menggambarkan Tuhan seperti kekasih, dan pada hemat beliau, ini menandakan pengaruh sufi. Akhir sekali, pemuisi Chairil Anwar menulis bahawa Nyanyi Sunyi Amir dapat disebut sebagai "puisi tersorok" memandangkan yang para pembaca tidak akan dapat memahami karya-karya Amir tanpa berbekalkan pengetahuan tentang sejarah Melayu dan Islam.
Beberapa percubaan juga dibuat untuk mengaitkan karya-karya Amir dengan perspektif Kristian. Dalam analisisnya terhadap Padamu Jua, pengkritik Indonesia, Bakri Siregar, mencadangkan bahawa ternampak sedikit pengaruh daripada Bible Kristian dan menyatakan bahawa beberapa aspek puisi itu dapat dilihat sebagai menyokong pendapat ini, seperti gambaran Tuhan antropomorfik dan idea berkaitan dengan Tuhan yang cemburu. Beliau menulis bahawa konsep Tuhan yang cemburu tidak dibenarkan Islam, akan tetapi terdapat dalam Bible dan memetik dan. Dalam sebuah lagi puisi, Permainanmu, Amir Hamzah menggunakan ayat "Kau keraskan kalbunya"; HB Jassin mendapati kesamaan dengan Tuhan mengeraskan hati Firaun dalam Kitab Keluaran. .
HB Jassin menulis bahawa puisi-puisi Amir juga dipengaruhi cintanya terhadap satu atau lebih wanita, yang dalam Buah Rindu disebut "Tedja" dan "Sendari-Dewi". Beliau menawarkan pendapat bahawa wanita atau wanita-wanita tersebut tidak diberikan nama kerana yang pentingnya ialah kasih Amir terhadap mereka. Husny menulis bahawa sekurang-kurangnya sembilan karya dalam Buah Rindu berilhamkan kerinduan Amir terhadap Aja Bun, menggambarkan perasaan dukacita selepas pertunangan mereka dibatalkan. Berkaitan dengan dedikasi buku yang dibahagikan kepada tiga, "Kebawah peduka Indonesia-Raya / Kebawah debu Ibu-Ratu / Kebawah kaki Sendari-Dewi", dalam Ramayana bahasa Indonesia, Sendari (juga Sundari) ialah isteri pertama Abhimanyu. Mihardja menulis bahawa Ilik Sundari dapat dikenali serta-merta oleh rakan sedarjah Amir; Mihardja menganggapnya sebagai inspirasi Amir sama dengan peranan Laura dengan Petrarch, Mathilde dengan Jacques Perk". Pengkritik, Zuber Usman juga menjumpai pengaruh Sundari terhadap Nyanyi Sunyi, dan menyarankan bahawa pemisahan mereka membawa Amir lebih dekat dengan Tuhan, satu pendapat yang diulangi Dini. Burton Raffel mengaitkan sebuah kuplet yang terdapat pada penghujung buku, "Sunting sanggul melayah rendah / sekaki sajak seni sedih" sebagai satu sapaan terhadap cinta terlarang. Dini menyatakan bahawa cinta Amir terhadap Ilik Sundari menjadi penyebab Amir sering menggunakan perkataan bahasa Jawa dalam penulisannya.
Kampung Lubok Kawah, Sungai Petani
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Lubok Kawah, Sungai Petani, Kedah adalah 08000.
Amir Hamzah
Karya
Amir menulis lima puluh buah puisi kesemuanya: lapan belas prosa lirik, dua belas rencana, empat cerita pendek, tiga himpunan puisi, dan satu buku asli. Beliau juga menterjemahkan empat puluh empat puisi, sebuah puisi lirik, dan sebuah buku. Terjemahan-terjemahan ini, mengikut Johns, mencerminkan tema-tema penting dalam karya-karya aslinya.
Pemerintah Tertinggi
Pemerintah Tertinggi atau Supreme Commander boleh dirujuk kepada:
Amir Hamzah
Karya
Sebahagian besar daripada penulisan Amir diterbitkan dalam Poedjangga Baroe, walaupun sebilangan kecil karya-karya awalnya diterbitkan dalam Timboel dan Pandji Poestaka. Tidak ada satupun puisinya diberikan tarikh, dan tidak ada kata sepakat tentang bila puisi-puisi individu ditulis. Walaupun demikian, terdapat sepakatan am yang karya-karya yang dimuatkan dalam Nyanyi Sunyi ditulis selepas puisi-puisi yang terkandung dalam Buah Rindu,  mahupun himpunan yang kedua itu diterbitkan kemudian. Johns menulis bahawa puisi-puisi yang terkandung dalam buku-buku himpunan itu secara amnya diatur mengikut masa; beliau mengetengahkan hujah tentang peningkatan kematangan penulisan yang ditunjukkan Amir seiring dengan pengembangan penulisannya sebagai alasan.
HB Jassin menulis bahawa Amir mengekalkan identiti Melayu dalam penulisannya walaupun beliau menghadiri sekolah-sekolah kendalian orang Eropah. Berlaianan dengan rakan penulis sezaman dengannya seperti Sutan Takdir Alisjahbana atau Sanusi Pane, puisi-puisinya tidak mengandungi lambang-lambang moden terbitan budaya orang Eropah seperti kuasa elektrik, kereta api, telefon, dan jentera, dan dengan itu menunjukkan yang "Alam dunia Melaju masih utuh...". Pada puncaknya, mengikut HB Jassin, apabila "Membatja sadjaknja diruang fantasi kita tidak terbajang lukisan seorang jang berpantalon, berdjas dan berdasi, melainkan seorang muda jang berpakaian setjara Melaju." AK Mihardja memerhatikan yang Amir menghasilkan karyanya pada waktu rakan sedarjahnya, malah para pemuisi di mana-manapun "... mentjurahkan isi hati dan buah pikiran" dalam bahasa Belanda, ataupun, jika mampu "... melepaskan dirinja dari belenggu Bahasa Belanda", dalam bahasa tempatan.
Karya-karya Amir sering berkaitan dengan cinta (kedua-dua cinta erotik dan sempurna), dan pengaruh agama dapat dilihat dalam karya-karyanya. Mistisisme (tasawuf) merupakan bahan penting dalam banyak karyanya, dan puisi-puisi Amir sering mencerminkan konflik dalaman yang tebal. Dalam sekurang-kurangnya satu cerpen, Amir mengkritik pandangan tradisional terhadap kelas bangsawan dan "menggugat pandangan tradisional tentang watak-watak wanita". Terdapat juga beberapa pebezaan tema antara dua himpunan puisi beliau, yang dibincangkan dengan lebih mendalam di bawah.
Nyanyi Sunyi
Nyanyi Sunyi, himpunan puisi Amir pertama, diterbitkan dalam Poedjangga Baroe edisi November 1937,, dan kemudiannya diterbitkan sebagai sebuah buku oleh Poestaka Rakjat dalam tahun 1938. Himpunan ini terdiri daripada dua puluh empat buah pantun berjudul dan sebuah kuatrin (sajak berangkap empat) yang tidak diberi judul, termasuk puisi termasyhur Amir, Padamu Jua. HB Jassin mengklasifikan lapan daripada karya-karya ini sebagai puisi berlirik dan bakinya sebagai puisi biasa. Walaupun himpunan ini merupakan koleksi yang pertama diterbitkan, berpandukan sifat pembentukan puisi-puisi yang terkandung dalamnya, kesepakatan am adalah karya-karya yang terkandung dalam Buah Rindu ditulis lebih awal. Pemuisi Laurens Koster Bohang menganggarkan puisi-puisi yang dimuatkan dalam Nyanyi Sunyi ditulis antara tahun 1933 dan 1937, sementara Teeuw pula menganggarkan penulisan antara tahun 1936 dan 1937.
Pembacaan-pembacaan Nyanyi Sunyi cenderung tertumpu kepada perasaan keagamaan yang terpendam. Mengikut Muhammad Balfas, agama dan Tuhan sentiasa hadir dalam keseluruhan koleksi, bermula dengan puisi pertama, "Padamu Jua". HB Jassin menulis bahawa dalam puisi ini, Amir mempamerkan perasaan kurang puas hati dengan keadaannya yang tidak berkuasa dan memprotes Kemutlakan Tuhan, akan tetapi sedar akan kekerdilannya di hadapan Tuhan dan hakikat yang beliau hanya bertindak sebagai pelaksana kehendak Tuhan. Teeuw merumuskan yang Amir menyedari bahawa beliau tidak akan wujud jika Tuhan tidak wujud. HB Jassin mendapati bahawa tema agama sebenarnya satu jalan keluar daripada kesedihan duniawi yang dialami Amir. Walau bagaimanapun, Johns mencadangkan yang pada akhirnya Amir mendapati bahawa Tuhan tidak dapat mententeramkan jiwanya oleh sebab Amir "tidak memiliki keimananan unggul untuk membuat pengorbananan besar dan menerima padahnya"; dan kelihatan yang beliau semacam berasa kesal yang beliau memilih untuk pulang ke Sumatera, dan kemudian membantah Tuhan.
Buah Rindu
Himpunan puisi Amir kedua, Buah Rindu, diterbitkan dalam Poedjangga Baroe edisi bulan Jun 1941, dan kemudiannya diterbitkan sebagai buku oleh Poestaka Rakjat pada lewat tahun yang sama. Koleksi ini mengandungi dua puluh lima buah puisi berjudul dan sebuah kuatrin yang tidak berjudul; satu daripadanya, "Buah Rindu", terdiri daripada empat bahagian, sementara satu lagi, "Bonda", mengandungi dua bahagian. Sekurang-kurangnya sebelas daripada karya yang terkandung dalam himpunan ini sudah diterbitkan dahulu, sama ada dalam Timboel atau Pandji Poestaka. Kendatipun himpunan ini diterbitkan selepas penerbitan Nyanyi Sunyi, anggapan umum adalah himpunan ini ditulis lebih awal. Puisi-puisi dalam Buah Rindu bertarikh antara tahun 1928 dan 1935, iaitu pada waktu awal Amir di Jawa; himpunan ini menyatakan kedua-dua tahun tersebut dan juga lokasi penulisannya di Jakarta–Solo (Surakarta)–Jakarta.
Teeuw menulis bahawa koleksi ini disatukan dengan perasaan kerinduan, dan pendapat ini dikembangkan HB Jassin: kerinduan untuk ibunya, kerinduan kekasih-kekasihnya, (di Sumatera dan Jawa), dan kerinduan kampung halamannya. Semua dirujuk sebagai "kekasih". Teeuw juga menulis bahawa kerinduan ini tidak seperti perasaan keagamaan terpendam yang terdapat dalam Nyanyi Sunyi : perasaan kerinduan ini lebih bersifat duniawi, dan bertapak dalam kenyataan; HB Jassin memerhatikan satu lagi perbezaan tema antara kedua-dua himpunan:  tidak macam Nyanyi Sunyi dengan gambaran jelasnya tentang satu tuhan, Buah Rindu secara tersurat menampilkan beberapa dewata, termasuk dewa Hindu Shiva dan Parvati, dan dewata mujarad seperti dewa dan dewi cinta.
Gaya
Diksi Amir dipengaruhi keperluan ritma dan matra serta simbolisme yang terkait dengan kata-kata tertentu. Diksi rapi ini menekankan kata-kata biasa sebagai unit asas serta penggunaan aliterasi dan asonansi. Akhir sekali, Amir lebih bebas dalam penggunaan bahasanya daripada pemuisi-pemuisi tradisional: Jennifer Lindsay dan Ying Ying Tan menonjolkan "daya reka lisan" Amir, yang menyuntik "kekayaan ungkapan, kemerduan bunyi dan makna" ke dalam puisi beliau. Bakri Siregar menulis hasilannya "... permainan kata jang indah." Teeuw mengatakan yang Amir memiliki pengfahaman penuh tentang kekuatan dan kelemahan Bahasa Melayu, mencampur pengaruh Timur dan Barat, dan Johns pula menulis bahawa "kegeligaan Amir sebagai seorang pemuisi terletak pada kebolehan luar biasanya untuk meniup nafas baru ke dalam abu puisi Melayu, dan menyerapkan kesegaran jelas dan daya hidup yang tidak disangka ke dalam bentuk dan kekayaan kosa kata bahasa Melayu tradisional."
Pilihan kata amat bergantung pada kata-kata bahasa Melayu lama yang jarang digunakan pada zaman itu. Amir juga meminjam kata-kata daripada bahasa-bahasa suku Indonesia lain, khususnya bahasa-bahasa Jawa dan Sunda; pengaruh bahasa-bahasa ini lebih ketara dalam Nyanyi Sunyi. Oleh sebab itu, pencetakan-pencetakan awal Nyanyi Sunyi dan Buah Rindu diiringi nota kaki yang menjelaskan maksud perkataan-perkataan tersebut. Teeuw menulis bahawa puisi-puisi memuatkan banyak klise yang sering terjumpa dalam pantun yang tidak dapat difahami pembaca asing. Mengikut penterjemah John M. Echols, Amir seorang penulis yang amat prihatin, "seorang yang tidak banyak menulis, akan tetapi prosa dan puisinya berada pada aras yang amat tinggi, sukar dibaca mahupun buat pembaca Indonesia." Echols menyandarkan kehidupan semula Bahasa Melayu kepada Amir kerana meniup nyawa baharu ke dalam kesusasteraan Melayu pada tahun 1930-an.
Dari segi binaan, karya-karya awal Amir amat berlainan daripada karya-karyanya yang terkemudian. Karya-karya yang dihimpun dalam Buah Rindu secara amnya mengikut gaya kuatrin pantun dan syair tradisional yang berima pada hujung ayat, termasuk banyak yang memuatkan kuplet berima; beberapa karya menggabungkan kedua-dua kuatrin dan kuplet atau memuatkan barisan atau perkataan tambahan, lebih daripada yang lazim dilakukan dalam puisi tradisional, yang menghasilkan rentak berbeza. Meskipun karya-karya awal ini tidak terperinci macam karya-karya terkemudian, Teeuw menulis bahawa karya-karya ini mencerminkan penguasaan Amir terhadap bahasa dan kesungguhannya menulis puisi. Karya-karya dalam antologi ini mengulangi perkataan-perkataan yang menggambarkan kesedihan seperti "menangis", "duka", "rindu" dan "air mata", dan juga perkataan-perkataan seperti "cinta", "asmara" dan "merantau".
Apabila tiba masanya bagi Amir menulis karya-karya terkemudian beliau, gayanya sudah bertukar. Beliau tidak lagi mengehadkan penulisan pada bentuk-bentuk tradisional, akan tetapi meneroka cara-cara penulisan lain: bentuk lapan daripada karya beliau hampir-hampir sama dengan prosa lirik. Chairil Anwar memerikan penggunaan bahasa Amir dalam koleksi ini sebagai bersih dan murni, dengan ayat-ayat yang "amat bernas, tajam, akan tetapi pendek", yang menyimpang daripada "kuasa kerosakan" bahasa berbunga-bunga yang terdapat pada puisi Melayu tradisional.
Anugerah dan pengiktirafan
Amir sudahpun menerima pengiktirafan meluas daripada pemerintah Indonesia, mula-mula dengan pengiktirafan pemerintah daerah Sumatera Utara tidak lama selepas kematian beliau. Dalam tahun 1969 beliau dianugerahkan "Satya Lencana Kebudayaan" dan "Piagam Anugerah Seni". Dalam tahun 1975 beliau dinobatkan sebagai Pahlawan Kebangsaan Indonesia. Sebuah taman di Jakarta, Taman Amir Hamzah, terletak berdekatan dengan Monumen Nasional Indonesia. Sebuah masjid di Taman Ismail Marzuki, yang dibuka dalam tahun 1977, juga dinamakan sempena nama beliau. Beberapa batang jalan juga dinamakan sempena Amir, termasuk jalan-jalan di Medan, Kota Mataram, dan Surabaya.
Grimmjow Jeagerjaques
Grimmjow Jeagerjaques ataupun Jaegerjaques (グリムジョー・ジャガージャック) merupakan watak fiksyen dalam siri anime dan manga Bleach oleh Tite Kubo. Dia tergolong dalam golongan arrancar dikalangan tentera Aizen Sōsuke dan merupakan Espada ke-6.
Amir Hamzah
Anugerah dan pengiktirafan
Teeuw menganggap Amir sebagai pemuisi Indonesia kelas antarabangsa tunggal sebelum Revolusi Nasional Indonesia. Chairil Anwar menulis yang Amir adalah "kemuncak pergerakan Pujangga Baru", dan menganggap Nyanyi Sunyi sebagai "lampu terang yang disulukan Amir terhadap bahasa baru"; bagaimanapun Chairil tidak menyukai Buah Rindu, dan menganggapnya terlalu klasikal. Muhammad Balfas mengatakan bahawa karya-karya Amir adalah "hasilan penulisan yang terbaik yang merentasi zaman". Karya-karya Amir, khususnya, "Padamu Jua", diajar di sekolah-sekolah Indonesia. Karya Amir juga satu daripada ilham buat lakonan pentas pascamoden Biografi Yanti setelah 12 Menit penulisan Afrizal Malna dalam tahun 1992.
Grimmjow Jeagerjaques
Watak dan perwatakan
Grimmjow mempunyai rambut dan mata berwarna biru cair, di mana matanya mempunyai garisan-garisan biru/hijau di bawahnya yang serupa dengan ukiran pada kucing jenis Panthera, juga serupa dengan tanda merah di mata Madarame Ikkaku. Pakaian Grimmjow terdiri daripada hakama putih dan tali pinggang hitam; jaket putihnya digayakan dengan kolar terbalik. Warna di bahagian dalamnya ialah hitam, lengan bajunya digulungkan, dan Grimmjow memakainya secara terbuka, mendedahkan dadanya. Kesan topeng hollow Grimmjow terdiri daripada tulang rahang kanan, serta lubang hollownya digerakkan ke abdomennya.
Amir Hamzah
Anugerah dan pengiktirafan
HB Jassin menggelar Amir "Raja Penyair Pujangga Baru", rangkap yang beliau gunakan buat judul bukunya tentang Amir. Dalam penutup bukunya, Jassin menulis: "... Amir bukanlah seorang pemimpin bersuara lantang mengerahkan rakjat, baik dalam puisi maupun prosanja. Ia adalah seorang perasa dan seorang pengagum, djiwanja mudah tergetar oleh keindahan alam, sendu gembira silih berganti, seluruh sadjaknja bernafaskan kasih : kepada alam, kampung halaman, kepada kembang, kepada kekasih. Dia merindu tak habis2nja, pada zaman jang silam, pada bahagia, pada 'hidup bertentu tudju'. Tak satupun sadjak perdjuangan, sadjak adjakan membangkit tenaga, seperti begitu gemuruh kita dengar dari penjair2 Pudjangga Baru jang lain. Tapi laguan alamnja adalah peresapan jang mesra dari orang jang tak diragukan tjintanja pada tanah airnja."
Grimmjow Jeagerjaques
Watak dan perwatakan
Grimmjow merupakan Espada berkedudukan nombor 6 dalam tentera arrancar Aizen Sōsuke, bermaksud dia merupakan Espada ke-6 berdasarkan kekuatan. Grimmjow merupakan watak yang pertama yang didedahkan sebagai seorang ahli Espada. Nombor 6 ditatukan di belakang badannya di sebelah kanan lubang hollow Grimmjow. Aizen secara peribadinya menandakan setiap ahli Espada, iaitu sepuluh arrancar miliknya yang terkuat, dengan tatu-tatu sebegitu untuk memperlihat kedudukan dan kebolehan mereka. Selepas Tōsen Kaname memotong tangan Grimmjow lalu membakarnya, Grimmjow diturunkan pangkatnya dan segera digantikan oleh Luppi. Selepas Inoue Orihime menyembuhkan tangannya, dia membunuh Luppi untuk mendapatkan kembali kedudukannya, menikammya dengan tangan yang baru dipulihkan Orihime, diikuti dengan tembakan cero untuk melesapkan kewujudan Luppi sekaligus.
Grimmjow mempunyai perwatakan yang cukup biadap dan tidak mempunyai sikap menghormati orang lain. Dia langsung tidak menggunakan sebarang kata-kata hormat dalam bahasa Jepun, tambahan pula dia merujuk kepada Orihime sebagai perempuan sahaja. Disebalik perwatakannya ini, Grimmjow mempunyai suatu "kod kehormatan" yang dipatuhinya, seperti yang ditunjukkannya semasa berlawan dengan Ichigo yang telah dicederakan dengan teruk, dan mengarahkan Orihime untuk menyembuhkannya supaya dia dapat bertarung secara adil. Dia juga pernah menyelamatkan Orihime daripada dua arrancar wanita yang sedang memukul gadis itu, walaupun dia sekadar membalas budi Orihime menyembuhkan tangannya sahaja.
Rekaan watak Grimmjow mempunyai persamaan yang ketara dengan Gamma Akutabi, salah satu watak dalam manga Tite Kubo yang lebih awal, Zombie Powder. Gamma mempunyai bahan prostetik di bahagian yang sama dengan peninggalan topeng hollow Grimmjow. Mereka berdua pernah kehilangan tangan, walaupun bukan lengan di sebelah yang sama. Dalam rupa lepasan Grimmjow, dia lebih menyerupai Gamma dengan rambutnya yang panjang dan tercacak. Mereka berdua juga pernah dilakar dalam posisi yang serupa untuk muka hadapan jilid manga.
Sinopsis
Grimmjow pertama kalinya diperkenalkan memarahi Ulquiorra Schiffer supaya jangan membunuh Kurosaki Ichigo, lalu, demi memperbetul "kesilapan" Ulquiorra, Grimmjow telah mengetuai lima arrancar lain ke Bandar Karakura dalam sebuah misi untuk membunuh sesiapa sahaja yang mempunyai tenaga semangat, mahupun sedikit sahaja. Meskipun kumpulannya dikalahkan, Grimmjow sendiri berjaya mengatasi Ichigo dalam pertarungan mereka dengan mudah, dengan kecederaan yang kecil akibat daripada serangan getsuga tenshō Ichigo yang tidak menentu arah. Tōsen Kaname telah mengganggu pertarungan mereka dan telah membawa Grimmjow kembali ke Las Noches untuk dihukum; di atas keengganan Aizen berbuat demikian, Kaname telah memotong lengan Grimmjow supaya dia diturunkan pangkat.
Dalam serangan seterusnya, di mana Aizen sendiri telah menghantar Grimmjow, dia telah mencari Ichigo untuk bertarung dengannya sekali lagi. Kuasa vizard Ichigo yang baru sahaja dikawalnya memberi kelebihan dari saat awat, namun kekurangan pengalaman Ichigo telah mengakibatkan kekalahannya. Hirako Shinji muncul untuk menyelamatkan Ichigo, dan telah membuktikan dirinya sebagai lawan yang setanding dengan Grimmjow. Grimmjow dipaksa untuk berundur oleh Ulquiorra sebelum pemenangnya dapat ditentukan.
Sekembalinya di Las Noches, lengan Grimmjow dipulihkan Inoue Orihime, yang juga telah mengembalikan tatu Espadanya. Grimmjow seterusnya mengambil nyawa Luppi untuk mendapatkan kembali pangkatnya dalam Espada. Selepas mendapat tahu bahawa Ichigo telah dikalahkan oleh Ulquiorra, Grimmjow telah mengarahkan Orihime untuk menyembuh kecederaan Ichigo supaya mereka boleh bertarung dengan adil. Pertarungan tersebut berakhir dengan kekalahan Grimmjow, diikuti dengan serangan Nnoitra terhadap Ichigo sejurus selepas itu. Nnoitra yang menjumpai Grimmjow dalam keadaan sebegitu, telah hampir membunuhnya, sehinggalah Ichigo datang melindungi lawannya itu.
Kuasa
thumb|Bentuk lepasan zanpakutō Grimmjow. Grimmjow merupakan Sexta Espada ataupun Espada keenam, menjadikannya arrancar nombor 6 terkuat di bawah arahan Aizen. Selain daripada kelebihan yang ditawarkan zanpakutōnya, Grimmjow tidak mempunyai sebarang kebolehan unik yang lain, tetapi hanya menggunakan kebolehan umum hollow sahaja, seperti tembakan cero, dalam sesebuah pertarungan. Sebagai seorang Espada, dia mampu menggunakan serangan yang eksklusif untuk ahli Espada, iaitu serangan gran rey cero, di mana sebuah tembakan cero yang jauh lebih berkuasa dapat dihasilkan.
Pantera
Nama zanpakutō Grimmjow ialah Pantera (豹王). Tsuba zanpakutōnya menyerupai huruf "S" bengkok, manakala sarung dan pemegangnya berwarna biru cair. Resurrección zanpakutō Grimmjow diaktifkan dengan arahan "kisar" (軋れ).
Selepas "melepaskan" zanpakutōnya, grimmjow kelihatan lebih felin, mendapat beberapa ciri tambahan seperti gigi bergerigi dan berekor. Ekornya boleh digunakan sebagai cemeti. Rambutnya menjadi panjang dan bermaya, dan ukiran matanya membesar, memanjang hingga ke hujung telinganya. Dia kehilangan topengnya dan digantikan dengan sejenis makhota di atas dahinya. Pakaiannya berubah menjadi sut putih yang dilorek dengan garis-garis, serupa dengan bentuk asal hollownya.
Selain daripada tahap kelajuan dan kekuatannya yang menakjubkan, bentuk lepasan Grimmjow menambah lagi kepantasan pergerakannya dan memberinya kawalan yang setanding. Dalam bentuk ini, dia juga boleh mengaum dengan kuat untuk mencipta gelombang-gelombang di udara. Dia juga mampu menembak beberapa "anak panah" daripada sikunya dengan kekuatan yang mencukupi untuk menghancurkan bangunan-bangunan besar. Tambahan pula, Grimmjow mampu mencipta serangan bertenaga daripada kukunya yang bergelar desgarrón (bahasa Sepanyol untuk "koyak") daripada hujung jarinya.
Kemunculan dalam media-media lain
Grimmjow merupakan watak dalam beberapa permainan video berlawan, dan akan mempunyai album wataknya sendiri, iaitu sebahagian daripada Bleach Beat Collection 3rd Session. Dua lagu vokal yang dimasukkan adalah BrEaK dan Sex feelings.
Nota dan rujukan
List of Hollows in Bleach
Thales
Thales dari Miletus (Θαλῆς; c. 624/623) ialah seorang ahli falsafah pra-Socrates Yunani Purba, serta ilmuwan matematik, astronomi dan negarawan dari Miletus di Ionia, Asia Minor. Ramai ahli, terutamanya Aristotle, menyifatkan beliau sebagai ahli falsafah pertama dalam aliran Yunani, dan diiktiraf dalam sejarah sebagai ahli pertama yang mendalami falsfafah saintifik. Beliau juga sering digelar sebagai "bapa sains".
Eftimie Murgu, Caraș-Severin
Eftimie Murgu merupakan sebuah komun yang terletak di wilayah Caraș-Severin, Romania.
Saint-Michel-de-Livet
Saint-Michel-de-Livet ialah komun di jabatan Calvados di wilayah Basse-Normandie di barat-laut Perancis.
Vejprty
Vejprty merupakan sebuah bandar yang terletak di daerah Chomutov, wilayah Ústí nad Labem, Republik Czech.
Lapangan Terbang Lemberg
Lapangan Terbang Lemberg adalah sebuah lapangan terbang yang terletak di bandar Lemberg, Kanada.
Lapangan Terbang Lemberg terletak pada kedudukan Latitud N50* 42.5333', Longitud W103* 11.8000' pada ketinggian 624.84 meter dari aras laut..
Torres, Jaén
Torres merupakan sebuah kawasan perbandaran yang terletak di wilayah Jaén, Andalusia, Sepanyol
Persatuan Universiti Komanwel
Persatuan Universiti Komanwel (ACU) telah ditubuhkan pada tahun 1913, dan mempunyai lebih 500 institusi ahli di lebih 50 negara di seluruh Komanwel. ACU ialah rangkaian universiti antarabangsa tertua di dunia. Misinya ialah untuk mempromosikan dan menyokong kecemerlangan dalam pendidikan tinggi untuk manfaat individu dan masyarakat di seluruh komanwel dan seterusnya. Ia mempunyai gabungan populasi 3 bilion, terutamanya di bawah umur 30 tahun, di negara Komanwel.
Domremy-la-Canne
ialah komun di jabatan Meuse di timur-laut Perancis.
Persatuan Universiti Komanwel
Berdasarkan pengalaman dan kepakaran kolektif, ACU berusaha untuk menangani isu dalam pendidikan tinggi antarabangsa melalui pelbagai projek, rangkaian dan acara. ACU mentadbir biasiswa, menyediakan penyelidikan akademik dan kepimpinan mengenai isu dalam sektor ini, dan menggalakkan kerjasama antara universiti dan perkongsian amalan baik, membantu universiti berkhidmat kepada komuniti mereka.
Persatuan Universiti Komanwel ditadbir oleh institusi ahlinya melalui Majlis yang dipilih. Memandangkan ACU ialah badan amal yang berdaftar di UK, ahli Majlis juga bertindak sebagai Pemegang Amanahnya. Majlis ACU terdiri daripada sehingga 23 ahli: 20 ahli Majlis yang dipilih, sehingga dua ahli Majlis yang dikooptasi dan, jika Bendahari Kehormat dipilih secara bersama dan bukannya dipilih, Bendahari Kehormat.
Daerah Serian
Daerah Serian ialah sebuah daerah dalam bahagian dengan nama yang sama di Sarawak, Malaysia. Daerah ini mempunyai penduduk seramai 89,078 orang (2010). Pekan pentadbiran ialah Serian. Pihak berkuasa tempatan (kerajaan tempatan) ialah Majlis Daerah Serian.
Sejarah
Daerah Serian ditubuhkan pada Februari 1955, yang mana sebelum ini ia merupakan kawasan Sadong Atas (Upper Sadong) iaitu sebahagian daripada Daerah Sadong. Pegawai Daerah pertama ialah H. R. Harbow.
Daerah Serian menjadi salah sebuah daerah dalam Bahagian Serian sejak 1 Ogos 2015. Sebelum ini, Daerah Serian merupakan salah sebuah daerah dalam Bahagian Samarahan apabila bahagian tersebut diisytiharkan pada 1 Januari 1987.
Penduduk
Pada tahun 2010, penduduk dalam kawasan Majlis Daerah Serian direkodkan seramai 89,078 orang. Daripada jumlah tersebut, majoriti penduduk iaitu 90.1 peratus terdiri dari orang Bumiputera. Bangsa Cina merangkumi 9.3 peratus, sementara bangsa India dan lain-lain, masing-masing merangkumi 0.2 dan 0.3 peratus.
Torres de Albanchez
Torres de Albanchez merupakan sebuah kawasan perbandaran yang terletak di wilayah Jaén, Andalusia, Sepanyol
Bhojpur Dharampur
Bhojpur Dharampur ialah sebuah perbandaran ("nagar panchayat") dalam daerah Moradabad di negeri Uttar Pradesh, India.
Demografik 2001
Menurut bancian India pada tahun 2001, Bhojpur Dharampur memiliki bilangan penduduk seramai 24,395. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.
Gujarat
''' (ગુજરાત ', ) ialah sebuah negeri di Republik India. Dengan menghasilkan 19.8% daripada jumlah keluaran industri negara, Gujarat ialah negeri yang paling berindustri di India. Gujarat bersempadan dengan negara Pakistan, dan negeri Rajasthan di timur laut, Madhya Pradesh di timur, Maharashtra dan Wilayah-wilayah Kesatuan Diu, Daman, Dadra dan Nagar Haveli di selatan. Sempadan antarabangsa dengan Pakistan berada di barat laut. Laut Arab membentuk pantai barat negeri ini. Ibu negeri, Gandhinagar ialah sebuah bandar terancang yang terletak berhampiran Ahmedabad, iaitu pusat komersial Gujarat.
Magyar
Magyar mungkin merujuk kepada:
Ezeriș
Ezeriș merupakan sebuah komun yang terletak di wilayah Caraș-Severin, Romania.
Lapangan Terbang Leoville
Lapangan Terbang Leoville adalah sebuah lapangan terbang yang terletak di bandar Leoville, Kanada.
Lapangan Terbang Leoville terletak pada kedudukan Latitud N53* 37.2333', Longitud W107* 36.5667' pada ketinggian 597.41 meter dari aras laut..
Kampung Sungai Mulia
Kampung Sungai Mulia merupakan sebuah kampung yang terletak di Kuala Lumpur, dalam Wilayah Persekutuan, iaitu sebuah negeri di Malaysia.Kampung ini mempunyai sungai yang mengalir dari batu 12 gombak menuju ke Muara Sungai Klang sungai dikampung ini dikenali sebagai Sungai Mulia.Kampung ini berkembang pesat dan kini kampung ini telah mempunyai pelbagai kemudahan dahulunya kampung ini terkenal dengan wujudnya Pasar Besar Gombak kini Pasar Besar Gombak telah dirobohkan dan diganti dengan Perumahan Rumawip.Kampung ini juga mempunyai pusat Institusi Telatin Mewah merupakan sekolah memandu yang terkenal dalam kalangan penduduk di Gombak kampung ini mempunyai Residensi perumahan mewah.Kampung ini juga bersempadan dengan Kampung Padang Balang yang dipisahkan dengan Sungai Mulia bersempadan dengan perkampungan orang cina dan bersempadan dengan kampung kerdas
Poskod
Poskod yang digunakan di Kampung Sungai Mulia, Kuala Lumpur, Wilayah Persekutuan ialah 53000.
Vilches, Sepanyol
Vilches merupakan sebuah kawasan perbandaran yang terletak di wilayah Jaén, Andalusia, Sepanyol
Le Vey
Le Vey ialah komun di jabatan Calvados di wilayah Basse-Normandie di barat-laut Perancis.
Ulquiorra Schiffer
Ulquiorra Schiffer (ウルキオラ・シファー) ialah seorang watak fiksyen dalam siri anime dan manga Bleach yang dicipta oleh Tite Kubo. Dia tergolong dalam golongan arrancar dalam tentera Aizen Sōsuke, dan merupakan Espada ke-4. Dalam bancian terkini Shonen Jump, dia berkedudukan ke-10, dibelakang Kira Izuru dengan 101 buah undi.
Watak dan perwatakan
Ulquiorra ialah arrancar lelaki dengan rupa yang melankolik dan memiliki mata berwarna hijau dengan pupil yang bercelah. Dia mempunyai garisan berwarna biru kehijau-hijauan yang membentuk garisan daripada matanya hingga ke pipinya, membuatnya kelihatan seperti sedang menangis dan sentiasa bermuram. Dia memakai pakaian tradisional arrancar: jaket putih, tali pinggang hitam bersama-sama hakama berwarna putih; namun, jaketnya mempunyai ekor kot yang lebih panjang daripada biasa. Seperti kebanyakan arrancar yang lain, dia memiliki tinggalan topeng hollownya pada tubuhnya. Dalam kemunculan pertamanya, lubang hollow Ulquiorra terletak di belakang tengkuknya, namun apabila Ichigo bertemu dengannya di Las Noches, lubangnya terletak pula di dadanya. Peninggalan topeng hollow Ulquiorra hanya terdapat di atas kepalanya, membentuk sebuah helmet yang telah retak, seperti contoh bayang-bayang seorang vasto lorde. Tatu nombor Espada Ulquiorra iaitu nombor empat yang menandakan pangkat serta tahap kekuatannya, terdapat di sebelah kiri dadanya.
Ulquiorra ialah seseorang yang bersifat kejam dan tidak berperikemanusiaan, ditunjukkan apabila dia memukul rakannya Yammy di perutnya untuk mendapatkan perhatian. Selain itu, Ulquiorra tidak menunjukkan sebarang minat dalam bahagian yang genting apabila bertarung, "menyimpan" tangannya di dalam saku seluarnya apabila dia berlawan. Dia juga menganggap sesiapa sahaja yang tidak menarik minatnya sebagai "sampah", justeru mereka ini "boleh dikorbankan" tanpa sebarang kebimbangan. Seperti yang dikatakan oleh Grimmjow Jeagerjaques, Ulquiorra mempunyai tabiat menikam musuhnya di kawasan di mana lubang hollownya wujud, bila-bila sahaja dia berasa berminat di dalam sesebuah pertarungan.
Ulquiorra juga cekap menganalisis; dalam kunjungannya yang pertama bersama-sama Yammy ke dunia manusia, dia melakukan beberapa komen terhadap manusia yang bersemuka dengan mereka. Dia memberi teorinya iaitu kuasa penyembuhan Inoue Orihime ialah sejenis kebolehan ruang-masa, yang dijelaskan oleh Aizen sebagai "menolak takdir," dan memberi komen ke atas bankai milik Kurosaki Ichigo dan bagaimana bankainya mampu menembusi pertahanan Yammy. Dia juga mengatakan tentang kekuatan semangat Ichigo yang kian turun dan naik, yang kadang-kala sangat lemah dan adakalanya lebih tinggi berbanding kuasanya sendiri.
Dilihat bahawa Ulquiorra dan Grimmjow, Espada ke-6, tidak bersehaluan. Apabila Ulquiorra membenarkan Yammy untuk membunuh sesiapa sahaja yang dianggapnya sebagai "sampah", termasuklah Ichigo, Ulquiorra telah membenarkannya hidup kerana dia percaya kuasa Ichigo adalah teramat berkuasa sehingga akan datang masanya suatu hari nanti di mana Ichigo akan menghancurkan dirinya sendiri. Tanggapan Grimmjow adalah tidak serupa dengan tanggapan Ulquiorra, di mana dia berkata bahawa Ichigo sepatutnya telah dihapuskan pada waktu itu kerana, suatu masa nanti, dia akan mampu mengatasi kelemahannya dan menjadi lebih kuat. Akan tetapi, Aizen lebih mempercayai tanggapan Ulquiorra. Percanggahan pendapat di antara Ulquiorra dan Grimmjow ini akhirnya telah mengakibatkan Grimmjow sendiri "mengesahkan" serangan haram ke atas dunia sebenar.
Sinopsis
Ulquiorra mula-mula muncul bersama-sama Yammy apabila mereka muncul di Bandar Karakura untuk mendapatkan maklumat tentang Kurosaki Ichigo. Ulquiorra telah kembali ke Hueco Mundo bersama-sama Yammy setelah dia selesai memeriksa kebolehan Ichigo serta mengenalpasti kuasa Inoue Orihime yang mampu memanipulasi takdir. Sebulan selepas kejadian ini, Ulquiorra telah menghantar sekumpulan arrancar, kumpulan kedua (tidak mengambil kira kumpulan yang dihantar Grimmjow Jeagerjaques) yang terdiri daripada beberapa Espada, yang berperanan mengganggu tumpuan golongan shinigami sambil dirinya menculik Orihime. Ulquiorra menggertak Orihime dengan mengancam nyawa rakan-rakannya, lalu menyakinkan gadis tersebut supaya mematuhi arahannya secara aman, membenarkan Orihime mengucapkan selamat tinggal kepada seorang sahaja sebelum dia meninggalkan dunianya.
Sesudah kembalinya Ulquiorra ke Las Noches, dia mengatakan bahawa dia telah mengunci Orihime di dalam sebuah penjara psikologi di mana ketaatannya kepada Aizen adalah dijamin, namun ini telah dibuktikan salah kerana Orihime berputus untuk menghancurkan rancangan Aizen. Setelah Chad ditewaskan dengan mudah oleh Nnoitra, Ulquiorra muncul di penjara Orihime, dan cuba untuk memberinya makanan. Orihime, sebaliknya, bersedih di atas kekalahan Chad. Berasa kecewa dan hampa, Ulquiorra memberitahu Orihime bahawa setiap satu daripada rakannya akan, lama-kelamaannya, menemui maut mereka di tangan Espada, dan Orihime tidak sepatutnya berasa terkejut di atas kematian salah satu daripada rakannya. Orihime membalas kata-kata Ulquiorra dengan tamparan yang kuat ke pipi Espada itu. Ulquiorra tercegat buat beberapa ketika, lalu terus meninggalkan bilik Orihime dan mengingatkannya supaya menghabiskan makanannya dalam masa satu jam, jika tidak dia akan memaksanya menelan makanan tersebut.
Ulquiorra kemudiannya muncul semula untuk menentang Ichigo, yang berakhir dengan kemenangan untuk dirinya. Walau bagaimanapun, Ichigo telah berjaya memaksa Ulquiorra menggunakan kedua-dua belah tangannya untuk menghentikan serangan kebolehan zanpakutōnya, walaupun percubaan Ulquiorra ini gagal dan dirinya dibinasakan sedikit oleh serangan tersebut. Dia meninggalkan Ichigo dalam keadaan separuh sedar, mencadangkan kepadanya supaya melarikan diri jika dia mampu. Selepas mendapat tahu bahawa Grimmjow telah membebaskan Orihime, Ulquiorra telah mencari mereka dan telah bertarung dengan Grimmjow buat suatu masa yang singkat, berakhir dengan Grimmjow menggunakan medan Caja Negación untuk memerangkap Ulquiorra buat sementara waktu. Selepas itu,Ulquiorra muncul kembali untuk bertarung dengan Kurosaki Ichigo.Ichigo pada mulanya tewas dengan teruk apabila Ulquiorra dalam bentuk pelepasan .Meskipun begitu,Ichigo telah kembali dalam bentuk Vasto lorde akibat daripada seruan Orihime.Dengan peningkatan kuasa yang meningkat tinggi,Dia telah berjaya menewaskan Ulquiorra,dengan memancung nya dari atas tanduk kanannnya bahagian tepi perut sebelah kirinya.
Lapangan Terbang Little Bear Lake
Lapangan Terbang Little Bear Lake adalah sebuah lapangan terbang yang terletak di bandar Little Bear Lake, Kanada.
Ulquiorra Schiffer
Kuasa
Ulquiorra mempunyai kebolehan luar biasa di mana dia mampu menunjukkan semula kejadian yang pernah disaksikannya kepada orang lain dengan mengeluarkan dan menghancurkan biji mata kirinya, yang akan bertukar menjadi debu dan mengalir ke arah mereka yang dipilih Ulquiorra untuk melihat sesuatu kejadian itu. Debu ini menunjukkan imej-imej yang pernah dilihat Ulquiorra dalam misi-misinya. Mata kirinya ini boleh tumbuh semula, kerana Ulquiorra dilihat seperti keadaan biasa kembali dalam kemunculan seterusnya, dan dibicarakan oleh Yammy akan kesannya.
Lapangan Terbang Little Bear Lake
Lapangan Terbang Little Bear Lake terletak pada kedudukan Latitud N54* 17.5167', Longitud W104* 40.2833' pada ketinggian 640.08 meter dari aras laut..
Ulquiorra Schiffer
Zanpakutō
Nama Zanpakutō Ulquiorra ialah Murciélago (黒翼大魔 (ムルシエラゴ) Murushierago, Bahasa Sepanyol bermaksud "kelawar", Bahasa Jepun untuk "mahkluk bersayap besar"). Dalam bentuk pedang, pemegangnya berwarna hijau dan kelihatan seperti satu belah organ mata. Apabila dilepaskan, Ulquiorra memiliki sepasang sayap berupa kelawar. Helmet Hollownya berubah menjadi bentuk penuh, dengan sepasang tanduk besar diatasnya, dan seragam Arrancarnya berubah seperti bentuk gaun. Ulquiorra merupakan Espada yang paling unik dikalangan Espada yang lain kerana dia mempunyai tahap lepasan kedua yang di kenali sebagai;Resurrección Segunda Etapa (Bahasa Sepanyol untuk pelepasan kedua). Rupa fizikalnya berubah menjadi lebih tegap dan sasa, dengan kuku yang panjang dan tajam di tangan dan kakinya, matanya berubah kepada warna hijau dan tanduk di helmetnya menjadi lebih panjang. Kaki dan lengan Ulquiorra's sehingga paras pinggang di litupi bulu berwarna hitam, dan dia juga memiliki ekor yang panjang berbentuk tirus. Lubang Hollownya menjadi lebih besar dan terdapat tanda seperti darah yang mengalir di sekitar lubang itu. Dalam bentuk ini, Ulquiorra boleh membentuk satu aura lembing dari tenaganya yang dikenali sebagai Lanza del Relámpago (雷霆の 槍(ラソサ・デル・レランパーゴ) ransa deru reranpāgo, Bahasa Jepun dan Sepanyol bermaksud ”lembing kilat”), dan apabila di baling mencetuskan satu letupan yang besar.
Kemunculan dalam media lain
Ulquiorra merupakan arrancar yang pertama untuk diperkenalkan di dalam sebuah permainan video Bleach, di mana dia telah muncul dalam judul-judul Bleach: Heat the Soul 3 dan Bleach: Heat the Soul 4 untuk PlayStation Portable. Dia juga muncul di dalam judul berlawan Wii iaitu Bleach: Shattered Blade dan judul PS2 Bleach: Blade Battlers 2nd. Dia juga mempunyai kameo dan lakaran dalam Bleach DS 2nd: Kokui Hirameku Requiem.
Ulquiorra memiliki album wataknya sendiri, sebahagian daripada 'Bleach Beat Collection Sesi Ke-3". Lagu-lagu vokalnya termasuklah CRUSH the "WORLD" DowN dan Our World.
Rujukan
List of Hollows in Bleach
Penan
Penan ialah suku bumiputera di Sarawak, Malaysia Timur. Mereka banyak tinggal di hutan berhampiran dengan Limbang, Gambang , Bintulu  dalam kawasan Ulu Baram.Menurut kajian Penan dikatakan berasal dari Suku kenyah/Kayan  yang berhijrah dari Sungai apo Kayan di Kalimantan (ras Monggolid) berdasarkan persamaan adat ,budaya dan rupa.(Rujukanhttps://books.google.com/books/about/The_Natives_of_Sarawak_and_British_North.html?hl=ms&id=b4ra_BW72oUC)
Cara hidup
Kaum Penan hidup dalam keadaan berpindah  randah  atau  sebahagian menetap di  rumah-rumah panjang. Mereka amat bergantung hidup dengan mencari  makanan,  minuman, ubat-ubatan dan pakaian dari dalam hutan. Haiwan fauna dan flora menjadi sumber rezeki mereka setiap hari.
Pencemaran air dan hakisan tebing sungai berlaku akibat aktiviti pembalakan. Bunyi bising daripada pembalakan menyebabkan binatang dan burung serta ikan semakin hilang dan pupus. Penyakit baru muncul dan tidak dapat diubati. Jarak ke klinik dan hospital terlalu jauh, mahal dan asing kepada mereka.
Taraf pendidikan
Menurut Premier Sarawak, Tan Sri Abang Johari Tun Openg Seramai 226 graduan pelbagai bidang daripada masyarakat etnik Penan telah berjaya dilahirkan dari 1998 hingga 2022.Beliau berkata daripada jumlah itu, seramai tiga orang telah berjaya memperolehi Ijazah Sarjana, 142 orang menerima Ijazah Sarjana Muda dan 81 orang telah menerima diploma.
Katanya buat masa ini juga terdapat dua orang pelajar dari etnik Penan yang sedang menyelesaikan Ijazah Doktor Falsafah (PhD) mereka.
Syarikat penerbangan
Fly Asian Xpress (FAX) yang mengambil alih Perkhidmatan Penerbangan Pedalaman daripada Penerbangan Malaysia (MAS) sejak Ogos 2006 hanya menyediakan dua kali penerbangan seminggu berbanding tiga kali seminggu oleh MAS dahulu. Penerbangan dikurangkan kerana kos minyak tinggi, pelancong berkurangan dan tidak lagi mendapat subsidi minyak daripada kerajaan.
Pembinaan jalan
Residen Miri, Ose Murang berkata, kerajaan negeri Sarawak membina jalan penghubung antara 14 kampung yang dihuni 1,444 etnik Penan dan Kelabit.